Lav et referat af nedenstående tekst:

Tekst:
Det har været en flot tirsdag ved VM på langbane for Aalborgsvømmeren Viktor Bromer. Ved VM i Budapest i Ungarn leverede han gode præstationer i 200 meter butterfly. I sit indledende heat svømmede han sig til en andenplads i tiden 1:55.13, og var dermed klar til aftenens semifinaler. I semifinalen så Viktor Bromer stærk ud, og selv om han mod slutningen virkede en anelse træt, svømmede han sig i finalen i tiden 1:55.39. Det rakte til en fjerdeplads i semifinalen og det var samtidig den sjettebedste tid blandt de otte svømmere, der altså er klar til finalen. Det er anden gang, Viktor Bromer skal svømme en VM-finale, og denne gang er han blandt andet oppe imod hjemmebanehelten Laszlo Cseh og sydafrikanske Chad le Clos. Finalen bliver svømmet onsdag aften.

Referat:
Aalborgsvømmeren Viktor Bromer er klar til finalen i 200 meter butterfly ved VM i Budapest.